आर्सनल शीर्षस्थानमा फर्कियो
आर्सनल ग्याब्रियल मेगालहेसको गोलमा चेल्सीमाथि १–० को जित निकाल्दै आइतबार प्रिमियर लिगको शीर्षस्थानमा फर्किएको छ । त्यससँगै पियरे–एमरिेक औबमेयाङको पूर्वटिमविरुद्ध बदला लिने योजना असफल रह्यो ।
लन्डन — आर्सनल ग्याब्रियल मेगालहेसको गोलमा चेल्सीमाथि १–० को जित निकाल्दै आइतबार प्रिमियर लिगको शीर्षस्थानमा फर्किएको छ । त्यससँगै पियरे–एमरिेक औबमेयाङको पूर्वटिमविरुद्ध बदला लिने योजना असफल रह्यो ।मिकेट अर्टेटाको टिमले लिगका १३ खेलमा ११ औं जित हात पारेको हो । ब्राजिली डिफेन्डर ग्याब्रियलले दोस्रो हाफमा स्टामफोर्डब्रिजमा पोस्टनजिकबाट गोल गरेपछि आर्सनलको जित सम्भव भएको हो । गनर्स दोस्रो स्थानमा रहेको म्यानचेस्टर सिटीभन्दा दुई अंकले अगाडि छ । डिफेन्डिङ च्याम्पियन सिटीले शनिबार फुलहममाथि जित हासिल गरेर केही समयका लागि अग्रता लिएको थियो । विश्वकप अगाडि प्रिमियर लिगमा एक चरणको खेल बाँकी छ ।यसबेलासम्म आर्सनल उपाधि होडमा सिटीको दबदबा अन्त्य गर्दै उपाधि जित्नेमा बलियो दाबेदार देखिएको छ । यो सिजन आर्सनलले घरेलु मैदानमा टोटेनहम र लिभरपुललाई पनि पराजित गरेको छ । पूर्वी लन्डनमा हात पारेको जितले आर्सनललाई अनपेक्षित रूपमा उपाधि होडमा अघि बढाएको छ । आफ्नै पूर्वस्टार औबमेयाङलाई गुमाएका कारण आर्सनलका लागि अरूभन्दा मिठो जित पनि हो चेल्सीविरुद्धको सफलता ।कप्तानी खोसेपछि गत जनवरीमा बार्सिलोनालाई बेचिएका औबमेयाङले आफ्नो पूर्वक्लबविरुद्ध पहिलोपल्ट खेलेका हुन् । दोहोर्‍याएर अनुशासन उल्लंघन गरेपछि अर्टेटाले गेबोनका फरवार्डविरुद्ध धैर्यता गुमाएका थिए । 